Da je meni leći, umrijeti - II varijanta
<s>Da je meni, lane moje, leći, umrijeti,
umrijeti, lane moje, smrti ne vidjeti!</s><s>Refren
Rodilo voće, dragi me hoće,
majka me ne da, ja joj pobjegla!</s>

<s>Da ja vidim, lane moje, ko bi me žalio,
ko žalio, lane moje, za koliko dana!</s><s>Refren</s>

<s>Babo žali, lane moje, nedjeljicu dana,
seja žali, lane moje, tri nedjelje dana!</s><s>Refren</s>

<s>Dragi žali, lane moje, godinu dana,
crna majka, lane moje, žali dovijeka!</s><s>Refren</s>

